अपने पत्र को फ़िनिश (finish) करना प्रेमपत्र ड्राफ़्ट (draft) करना अपना पत्र लिखने की शुरुआत करना
व्यक्ति को कुछ मनमोहक दीजिये जिसे वे छू सकें, महसूस कर सकें, और अगर आप भाग्यशाली होंगे तो जिसे रात में तकिये के नीचे रखा जा सके। सबसे अच्छा तो ऐसे काग़ज़ पर लिखना होगा जो या तो सीधे सादे (जैसे कि सफ़ेद), शांति प्रदान करने वाले (जैसे कि क्रीम) या सेन्सुअल (sensual) (जैसे कि त्वचा जैसे) रंग का हो। बढ़िया क्वालिटी के काग़ज़ को चुनना उसमें चार चाँद लगा देगा और यह दिखाएगा कि अपने उस पत्र को लिखने में कितना ध्यान लगाया है।  अगर आपके पा स्टेशनरी नहीं हो, तब नोटबुक के सादे काग़ज़ से भी काम चल सकता है। निःसंदेह आपका संदेश उस काग़ज़ से अधिक महत्वपूर्ण होता है जिस पर आपने उसे लिखा होगा। आप साधारण काग़ज़ को पुराना दिखा सकते हैं या अगर आप कुछ मज़ेदार करना चाहते हैं तब अपना काग़ज़ भी बना सकते हैं। अपने लेखन को ज़मीनी और क्लासी (classy) बनाए रखने के लिए काली या भूरी स्याही का इस्तेमाल करिए। “अध्यापकों के रंग” जैसे कि नीला, हरा या लाल इस्तेमाल करने से बचिए क्योंकि उससे लगता है कि जैसे आप कोई होमवर्क की कॉपी जांच रहे हों। उस व्यक्ति को “प्यारे,” “प्रियतम,” “सुंदरी,” “सबसे प्यारी,” या, अगर उचित हो तो कोई प्यार का नाम। अगर आपका पहले से ही रोमांटिक संबंध हो, तब आप कह सकते हैं “मेरी” (जैसे कि, “मेरी सबसे प्यारी ____”), मगर तब ऐसा मत करिएगा जब आप इस पत्र का इस्तेमाल अपनी भावनाओं को व्यक्त करने के  लिए कर रहे हों – क्योंकि तब आप घमंडी और अधिकार जमाने वाले लगेंगे। उसकी जगह कुछ थोड़ा तटस्थ रहते हुये ऐसा लिखिए “प्यारी........”। अपने प्रेमपत्र पर तारीख़ डालिए (दिन, महीना, साल)। यह आपके प्यार का वह मेमेंटो (memento) है जिसे सालों तक संभाल कर रखा जाएगा। तारीख़ महत्वपूर्ण है, और आपके  प्रेम को वापस उस पल पर आने में सहायता देगी जब उसे आपसे यह प्रेमपत्र मिला था। उसे बेशक बार-बार पढ़ा जाएगा, तो इस बात के लिए तैयार रहिएगा कि आपके जीवन के इस काल के कुछ शब्द आपको जीवन में बाद में बार-बार सुनने को मिल सकते हैं। अपने ड्राफ़्ट का इस्तेमाल करके अपना फ़ाइनल (final) पत्र लिखिए। यह ध्यान रखिएगा कि काग़ज़ पर कोई दाग़ धब्बे न हों और आपकी हैंडराइटिंग पढ़ी जा सके। यहाँ पर सुलेख बहुत महत्वपूर्ण है, इसलिए जल्दी मत करिएगा, और जितनी सफ़ाई से लिख सकें, उतनी सफ़ाई से लिखिए। आप चाहेंगी कि आपका प्रेमी आपके प्रेमपत्र को पढ़ना और उसे देखना पसंद करे। यह आपका फ़ाइनल गुड बाय है। उचित हस्ताक्षर ऐसे हो सकते हैं “आपका,” “सदा के लिए आपका,” “XOXO,” “ढेरों प्यार,” “मेरा सारा प्यार,” और “सदा के लिए प्यार”। अगर लागू हो, तब कोई प्यार का नाम, अंदरूनी मज़ाक, या किसी ऐसे सवाल का जवाब जिसका बहुत समय से इंतज़ार हो, पत्र को और निजी बनाने के लिए उसे शामिल कर लीजिये। अगर आप थोड़े और रोमांटिक होना चाहते हैं, तब एक सरल मगर भावपूर्ण फेयरवेल करिए। "अमर प्यार के साथ" या "हमेशा के लिए आपका" बढ़िया काम करेंगे। अपने प्यार के एक्स्ट्रा टोकन के रूप में आप कुछ और भी शामिल कर सकते हैं। किसी फूल की पंखुड़ियाँ, उसका मन पसंद टी बैग, या काग़ज़ पर थोड़ा परफ़्यूम या कोलोन (cologne) छिड़क दीजिये। आप पत्र के पीछे अपने हाथ को ट्रेस कर सकती हैं या काग़ज़ पर लिपस्टिक वाले होठों से चूम सकती हैं। लिखे हुये भाग को अंदर रख कर पत्र को फ़ोल्ड करिए और उसे एक पता लिखे हुये एन्वलोप में रख दीजिये। एक सुंदर प्रभाव डालने के लिए आप ऐसा एन्वलोप चुन सकते हैं जो आपकी स्टेशनरी से मैच करे। अगर आप चाहें तब आप एन्वलोप को खुद बना सकते हैं या अपने पत्र को ही एन्वलोप की तरह फ़ोल्ड कर सकते हैं।  उसके स्थान पर, पत्र को एक स्क्रॉल की तरह लपेट लीजिये और उसे एक सुंदर रिबन या धागे से बांध दीजिये। एक रोमांटिक स्टैम्प, जैसे कि यूएसए में गार्डेन बूके स्टैम्प लगाने से आपके एन्वलोप की सुंदरता में चार चाँद लग जाएँगे। अगर आप चाहें तो स्टैम्प को उल्टा लगा दीजिये जिसका साधारणतया अर्थ "मुझे आपसे प्यार है" होता है। अगर अपने प्रिय का ध्यान सचमुच आकर्षित करना चाहते हैं तब अपने पत्र को कूरियर से भिजवाइए। आश्चर्य से, संदेश का मूल्य बढ़ जाता है और वह आपके प्रेमी के लिए उस अनुभव को और अधिक भावपूर्ण तथा यादगार बना सकता है। आप चाहें तो पत्र को तकिये के नीचे या ड्रावर में छुपा सकते हैं, या नाश्ते या खाने के समय प्लेट में रख कर भी आप उसको ला सकते हैं। आप चाहेंगे कि पत्र को भेजने से पहले थोड़ा इंतज़ार करें। जब आप उसको पूरा कर चुकें तब उसे अलग रख दीजिये और जब उसे भेजने का समय हो तब उसे एक बार फिर से देखिये। देखिये कि उसमें कोई ग़लती तो नहीं रह गई है या कहीं उसमें ऐसा कुछ तो नहीं है जिसके लिए आपको बाद में पछतावा हो। फिर उसे भेज दीजिये और प्यार के लिए किए गए अपने परिश्रम का भावपूर्ण जवाब पाने के लिए तैयार हो जाइए। इसे बस एक बार करने वाली चीज़ मत बनाइये। आप जिस व्यक्ति की परवाह करते हैं, उसे प्रेमपत्र लिखने की आदत डाल लीजिये, जन्म दिन के लिए, एनिवर्सरीज़ के लिए, अलग बिताए समय के लिए, एक साथ बिताए समय के लिए, या बिना किसी कारण के आप जितनी बार यह करेंगे, प्रेमपत्र लिखना उतना ही आसान होता जाएगा और वे उतने ही अर्थपूर्ण होते जाएँगे। इस समय व्याकरण और स्पेलिंग आदि की चिंता मत करिए। यहाँ पर बस संदेश महत्वपूर्ण है, और जब आप एक बार उसे लिख लेंगे तब आप अपने पत्र को दोहरा कर वह सब ग़लतियाँ ठीक कर सकते हैं। आपका पत्र एक तरह से आपकी स्वीकारोक्ति है कि आप कैसा महसूस करते हैं और, अभी अप पूरी ईमानदारी से उसी पर फ़ोकस करना चाहते हैं और खुल कर बताना चाहते हैं कि आप कैसा महसूस करते हैं और क्यों।  जल्दी मत करिए और हड़बड़ाइये मत। अगर यह पहला प्रेमपत्र है जो आपने कभी भी लिखा है तब इसका ध्यान रखिए। सभी चीज़ें चरणों में सीखी जाती हैं, इसलिए मान लीजिये कि आपको कुछ कठिनाइयाँ हो सकती हैं या आपसे ग़लतियाँ भी हो सकती हैं। अपनी भावनाओं का वर्णन करने के लिए अपनी ही आवाज़ का इस्तेमाल करिए। किसी और के बोलने या लिखने की नकल मत करिए। आप चाहेंगे कि यह संदेश पूरी तरह से आपका हो और आपके साथी के पास उसी तरह जाये जैसे कि केवल आप ही लिख सकते हैं। उसे वास्तव में, निष्कपट होना चाहिए और वास्तविक आप ही काग़ज़ पर दिखाई पड़ना चाहिए। जब आप पत्र लिखें तब अपने साथी को और उसके साथ अपने संबंध के स्तर को ध्यान में रखिए। काग़ज़ पर किसी से पहली बार अपने प्यार की घोषणा करना 20 वर्ष की शादी वाली पत्नी को लिखे गए पत्र से फ़र्क होगा। पत्र में कहीं न कहीं अपने पत्र का ज़िक्र करना याद रखिए। एक सीधा सादा "मुझे तुमसे प्यार है" बिलकुल ठीक रहेगा। अपने प्रिय को बताइये कि आप उन्हें यह पत्र क्यों लिख रहे हैं। आपको चाहेंगे कि शुरू में ही यह बता दें कि यह एक प्रेमपत्र है। सोचिए कि आपने यह पत्र लिखने का निर्णय क्यों लिया। आप ऐसा कुछ कह सकते हैं, “मैं हाल फिलहाल में यह बहुत सोचता रहा हूँ कि मुझे तुमसे कितना प्यार है, और मैं चाहता हूँ कि आप जान जाएँ कि मुझे आप कितने पसंद हैं।” पत्र में न तो अपने प्रेमी का अपमान करिए और न ही अपना और न ही अपनी भावनाओं को नीचे गिराइए। उलझन को बचाने के लिए, आप जो भी महसूस करते और कहते हैं उसके संबंध में विश्वस्त रहिए। यहाँ पर आपकी यादें, कहानियाँ और वह सभी, जिसे आप अपने साथी में पसंद करते हैं, काम आयेगा। अपने प्रेमी को बताइये की उसमें आपको क्या पसंद है, आपको वे क्यों पसंद हैं, उनके कारण आपको कैसा महसूस होता है, और उन्हें ऐसी कोई कहानी बताइये जो आपके सम्बन्धों में खास हो। उन्हें बताइये की किस प्रकार आपका जीवन बेहतर हो गया है और कैसे आपमें उनके बिना एक तरह का अधूरापन था।  प्रेमपत्र लिखने का उद्देश्य अपनी उन गहन भावनाओं को अभिव्यक्त करना है जिन्हें व्यक्तिगत रूप से कहना कठिन होता है। इस अवसर का लाभ उठा कर आप जो आम तौर से कहते हैं उससे अधिक कुछ कहिए और उस बात को और गहन स्तर तक ले जाइए। आपने जिन विचारों को पहले लिखा था उन्हें को स्वयं को निर्देशित करने दीजिये। अगर आप स्वयं कविता नहीं लिखते, तब अपने किसी प्रिय कवि की कविता या उद्धरण शामिल करने का प्रयास करिए जो आपकी मंशा को आपसे बेहतर तरीके से अभिव्यक्त कर सके। मगर लेखक को उसका श्रेय दीजिये, ताकि ऐसा न लगे कि आपने उसे चुराया है और आप अपने साथी को धोखा देने का प्रयास कर रहे हैं। अगर आप थोड़े चीज़ी (cheesy) होना चाहते हैं, तब हो जाइए। बस ईमानदार रहिए, और अगर आपके साथी को आपसे प्यार होगा, तब उसे आपका पत्र भी प्यारा लगेगा। शायद आप जो भी लिख रहे हैं, उसे भविष्य के लिए बचा कर रखा जाएगा। जहां तक संभव हो पत्र में निगेटिव बातों को लाने से बचिए। न तो क्रिटिकल (critical) रहिए और न ही ढुलमुल। यही वह मौका है जब आप अपने प्रेमी को बता सकते हैं कि वे आपको कितना महान महसूस कराते हैं और चूंकि वे आपके जीवन में हैं इसके कारण आपका जीवन कितना शानदार हो गया है, और न तो अपनी ग़लतियों का ज़िक्र करिए और न ही बीते हुये बुरे पलों का।  पत्र को पॉज़िटिव रखने का एक अच्छा तरीका तो यही है कि बस यह बताया जाये कि अभी आपको कैसा लग रहा है। हाँ, यह तो सही है कि आप प्यार शुरू होने की कहानियों को दोहराना चाहेंगे, मगर आप यह भी पक्का करना चाहते होंगे कि आप अभी भी उनके बारे में उतनी ही दृढ़ता से सोचते हैं, और बल्कि अब शायद कुछ अधिक ही मजबूती से सोचते हैं। कुछ ऐसा लिख कर देखिये, “अब, दस साल बाद भी, जब तुम मुझे देख कर मुसकुराती हो, मुझे सिहरन होती है,” या "मैं पहले तुमसे जितना प्यार करता था, अब उससे कहीं अधिक करता हूँ।" उस भविष्य की बातें करिए, जो आप साथ में बिताना चाहते हैं। उन्हें याद दिलाइये कि यह संबंध आप दोनों के लिए कितना महत्वपूर्ण है और आपकी कितनी इच्छा है कि यह सदा सर्वदा के लिए चलता रहे। उन्हें अपने कमिटमेंट का स्तर बताइये और यह भी कि आपके प्यार, वफ़ादारी और निष्ठा की राह में कुछ भी रुकावट खड़ी नहीं रह सकती है। उन्हें बताइये कि आपके लिए सदा सर्वदा का क्या मतलब है और आपके साथी के उसमें साथ होने पर, वह कैसा लगता है। आप चाहेंगे कि आपका पत्र पॉज़िटिव तरह से समाप्त हो। आप उसको ऐसे एक वाक्य से बंद कर सकते हैं जिसमें आप बताएं कि आपको अपने प्यार के बारे में कैसा लगता है। आप ऐसा कुछ लिख सकते हैं, “उम्मीद है आज रात सपने में तुमसे मिलूंगा,” या “तुम्हारे साथ ज़िंदगी बिताने को बेचैन हूँ।” किसी निजी जगह जाइए और दरवाज़ा बंद कर लीजिये। यथासंभव सभी ऐसी चीजों को हटा दीजिये जिनसे ध्यान बँटता हो, जैसे शोर, बाधा डालने वाली इलेक्ट्रॉनिक्स तथा अन्य बाधाएँ। मोमबत्ती या संगीत से ऐसा माहौल बनाइये जिससे आपको प्रेरणा मिले।  शायद ऐसा कोई गीत हो जिससे आपको उसकी याद आए, जिससे आप प्रेम करते हैं। उस गाने को ढूंढ निकालिए, और जब आप सोच रहे हों तब उसे बजाइये। देखते रहने के लिए, आप अपने प्रिय की तस्वीर भी ला सकते हैं। हम सभी के जीवन में ऐसे पल आते हैं जब हम बहुत गहराई से उनके बारे में सोचते हैं, जिनसे हमें प्यार होता है। उन भावनाओं को सतह पर लाइये – ऐसा पल, जब आपका पूरा ध्यान उसी एक व्यक्ति पर केन्द्रित था, और आप अपने प्यार में डूबे और  खोये हुये थे। उस पल के संबंध में शारीरिक और मानसिक भावनाओं को जितनी गहराई से संभव हो, महसूस करिए। बस यह ध्यान रहे कि आपको उन भावनाओं को शब्दों में लिख डालना है। आप जिस तरह से महसूस कर रहे हैं, उसे किसी भी तरह के मन में आए हुये शब्दों में लिख डालिए। आपको किसी न किसी कारण से उससे प्यार हुआ होगा। कुछ तो ऐसा होगा, जिसने आपको उसकी ओर आकृष्ट किया होगा, ऐसा कुछ, जिसके कारण आपको उससे प्यार हुआ और बस आपका प्यार बना ही रहा। उनमें कुछ खास गुण हो सकते है, जैसे उनका रूप, व्यक्तित्व, चरित्र, टेम्पेरामेंट (temperament), मज़ाक या कुछ मज़बूती जिनके बारे में आप बता सकें कि आप उसके कारण उनकी सराहना करते हैं। आप उनके बारे में जितनी चीज़ें भी पसंद करते हैं वे उन्हें बताइये और यह भी कि आपके लिए वे कितनी कीमती हैं तथा वे आपके लिए क्या करती हैं।  सोचिए कि आपका वह साथी आपके लिए क्या है? आपका सर्वश्रेष्ठ मित्र? आपका आत्मिक साथी? अपने साथी के संबंध में आपको जो भी पसंद है और जिसे आप चाहते हैं, उसकी एक सूची बना लीजिये। अब अपनी सूची से वाक्य बनाइये। “मुझे पसंद है कि तुम्हारे हाथ मेरे हाथों में कितने कोमल लगते हैं,” या “मुझे वह पसंद है जैसे तुम मुझे देखते हो और मुझे यह महसूस कराते हो कि सब ठीक हो जाएगा,” या शायद, “तुम्हारी मुस्कुराहट और आसानी से आई हुई हंसी, मेरा दिन बना देती है।” केवल शारीरिक गुणों पर ही मत फ़ोकस (focus) करिए। इससे आपका पत्र छिछला और अपूर्ण लग सकता है। मगर आप यह भी नहीं चाहेंगे कि आपके पत्र में शारीरिक आकर्षण की बिलकुल बात ही न हो, क्योंकि तब तो वह बहुत प्लैटोनिक (platonic) लगने लगेगा। प्रेमपत्रों को मनोहारी ढंग से सेन्सुअल और सम्मानपूर्ण होना चाहिए – उन्हें इरोटिक (erotic) होने की ज़रूरत नहीं। आपने अपने प्रेमी के साथ बहुतेरे खास पल बिताए होंगे। आप दोनों के बीच में ऐसा भी कुछ होगा ही जिसे केवल आप दोनों ही जानते हों। उन अनुभवों की याद आपको सम्बन्धों को और भी प्रगाढ़ करती है। उस कहानी के बारे में सोचिए कि जब आप दोनों पहली बार मिले थे या जब आपको प्यार का एहसास हुआ था। समय का एक वह पल, जब आपको लगा कि आप इसी व्यक्ति के साथ रहना चाहते हैं। उस कहानी को और उसके बारे में आपको जो भी याद हो उसको लिख डालिए – पहने हुये कपड़ों से ले कर, उस जगह तक जहां वह सब हुआ, और वहाँ से ले कर यह बताने तक कि तब आप कितने आश्वस्त महसूस कर रहे थे या तब कितने घबराए हुये थे जब उनकी ओर बढ़ रहे थे। आपके सम्बन्धों का एक अतीत है, मगर उसका एक भविष्य भी है, जिसे आप अपने प्रेमपत्र में बढ़ावा देना चाहते हैं। अगर आप दूर हैं, तब उन सभी चीजों के बारे में बताइये जो कि आप साथ होने पर करना चाहते होंगे। अगर आप कमिटेड (committed) हैं, तब कुछ लक्ष्यों, स्वप्नों तथा कल्पनाओं की भी चर्चा करिए जो आप के भविष्य के संबंध में हों। इतिहास में अनेक प्रेमपत्र पाये जाते हैं जो युद्धस्थलों से सैनिकों ने लिखे थे। इससे आपको विचार के लिए एक दृष्टिकोण मिल सकता है कि अगर आपके लिए कल नहीं होगा, तब आप क्या कहना चाहेंगे। हर शब्द को महत्वपूर्ण बनाइये, और हिचकिचाइए मत।
बढ़िया काग़ज़ या स्टेशनरी चुनिये: किसी अंतरंग अभिवादन से शुरुआत करिए: पत्र में तारीख़ डालिए: अपने प्रेमपत्र को दोबारा से लिखिए: पत्र पर हस्ताक्षर करिए: पर्सनल टच (personal touch) शामिल करिए: पत्र को एक एन्वलोप (envelope) में रखिए: अपने प्रेम को चौंकाइए: अन्य प्रेमपत्र भी लिखिए: एक रफ़ (rough) ड्राफ़्ट बनाइये: शुरू से शुरू करिए: पत्र का ढांचा तैयार कर लीजिये: पॉज़िटिव रहिए: अपने कमिटमेंट को दोहराइए: पत्र का समापन करिए: मूड (mood) बनाइये: अपनी भावनाओं पर विचार करिए: आपको जिससे प्यार है, उसके बारे में सोचिए: अपनी यादों को गाइड (guide) करने दीजिये: भविश्य के बारे में सोचिए: सोचिए कि यदि वह धरती पर आपका अंतिम दिन हो:
https://www.wikihow.com/Write-a-Love-Letter-or-Love-Poem https://www.wikihow.com/Write-a-Love-Letter-or-Love-Poem https://www.wikihow.com/Write-a-Love-Letter-or-Love-Poem
Finishing Your Letter Drafting the Love Letter Preparing to Write Your Letter